Sam Leijonanmieli

Sam Leijonanmieli (s. 06.11.1990 Turku) on suomalainen kunnanjohtaja, yrittäjä ja entinen kadettikoulutettu laivastoupseeri ja laskuvarjojääkäri. Leijonanmieli valittiin kunnanjohtajaksi 2018 johtamaan Vimpelin kuntaa Järviseudulle, josta hänen sukunsa on kotoisin.

Leijonanmieli antoi suostumuksen ehdokkuuteen eduskuntavaaleihin 2023 ja valittiin Vaasan Vaalipiiriin Kansallisen Kokoomuksen kansanedustajaehdokkaaksi Kokkolassa 10.9.2022.

Liikemaailmassa Leijonanmieli on toiminut Suomen koulutusviennin pioneerina Aasiaan suuntautuvilla markkinoilla. Kunnanjohtajana Sam Leijonanmieli on tullut tunnetuksi näkyvyydestään ja tyylistään johtaa ”kentältä”. Leijonanmieli tunnetaan monista näkyvistä kampanjoista. Muun muassa 2019 Leijonanmieli käynnisti kampanjan, jossa kuntalaiset saivat kutsua hänet iltakahville keskustelemaan kunnan kehittämiseen liittyvistä asioista. ”Kutsu kunnanjohtaja iltakahville” -kampanjan aikana Leijonanmieli vieraili yli 50 perheen luona Vimpelissä. Kampanja sai runsaasti mediahuomiota kansallisesti ja kansainvälisesti. 2022 Vimpelissä järjestettiin Leijonanmielen ideoima Pesisfestari, joka keräsi noin 12 000 kävijää.

Leijonanmieli on palkittu sitoutumisestaan Vimpelin kunnan johtamiseen. Vuonna 2020 Leijonanmieli palkittiin pro-Vimpeli mitalilla esimerkillisestä johtamisesta ja vahvoista näytöistä kriisi, informaatio ja poikkeusolojen onnistuneesta johtamisesta läpi korona-pandemian.

Sam Leijonanmieli tunnetaan isänmaan, huoltovarmuuden, omavaraisuuden, maaseudun tulevaisuuden, kolmannen sektorin, digitalisaation ja elinkeinoelämän kehittämisen puolestapuhujana. Leijonanmieli on osallistunut uransa aikana lukuisiin tilaisuuksiin puhujana, panelistina, sekä tv-ohjelman vieraana, joissa monissa on myös ollut aiheena nuorisoystävällinen kunta ja Järviseutu. 

Leijonanmieli on edustanut Suomea täyskontaktikaratessa kansainvälisissä kilpailuissa. Leijonanmieli edusti Suomea vuoden 2017 Kyokushin karaten EM-kisoissa Ranskan Lyonissa.

Ura ja koulutus 
Sam Leijonanmieli syntyi Turussa 06.11.1990. Ala- ja yläasteen Leijonanmieli kävi Ruskolla ja lukion Turun Suomalaisen Yhteiskoulun lukiossa. Leijonanmieli suoritti varusmiespalveluksen maavoimien erikoisjoukoissa Utin jääkärirykmentissä laskuvarjojääkärinä 2009-2010, jossa hän suoritti reserviupseerikoulun ja valmistui 2010 vänrikin arvolla.2010 Leijonanmieli valittiin kadettikouluun (MPKK) laivasto-opintosuunnalle. Valmistuttuaan luutnantiksi ja sotatieteiden kandidaatiksi, Leijonanmieli palveli valtaosan urastaan Rannikkolaivastossa aluspalveluksessa. Leijonanmieli suoritti Yhdysvalloissa, Havaijin osavaltiossa sotilas ja diplomatiakoulutus ohjelmassa MA in Diplomacy and Military Studies, sekä GC in National Security and Strategic Studies tutkinnot (with academic honors) Hawaii Pacific University:ssa. Leijonanmieli valittiin (College of Liberal Arts) ainelaitoksen priimuspuhuja -ehdokkaaksi vuoden 2017 joulukuussa.

Vuonna 2018 joulukuussa Leijonanmieli valittiin Vimpelin kunnanjohtajaksi 28 vuotiaana, ja astui virkaan 2019 maaliskuussa. Sam Leijonanmieli on sotilasarvoltaan yliluutnantti (evp).

Lähteet 

Vimpelin kunnanjohtajat
Vuonna 1990 syntyneet
Elävät henkilöt